Assalamualaikum & Salam Sejahtera
Dilaporkan YAB DS Abdullah Ahmad Badawi, PM kita telah mengumumkan satu khabar gembira buat kita, pada Sabtu lalu. Antara lain, khabar tersebut ialah:
1) Pemansuhan JPPS
2) Dana 1 Billion
3) Penubuhan JK Kabinet Mengenai PTI
4) Pembinaan Janakuasa di Kimanis
5) Pelaksanaan Skim Tukar Lantik Pegawai Kerajaan
6) Usaha membasmi Kemiskinan
Dilaporkan juga bahawa Pak Lah menyatakan kerajaan komited dalam usaha memajukan Sabah secara berterusan, dengan pelbagai sektor akan dijana dengan rancak dan teratur menerusi pelaksanaan Koridor Pembangunan Sabah ( SDC ).
Sebagai rakyat Malaysia yg tinggal di Negeri Di Bawah Bayu ni, pengumuman dan komitmen Pak Lah ni tentulah disambut baik. Sebagai rakyat yg setia, kesyukuran wajar kita ucapkan dengan keprihatinan pucuk pimpinan yg terus-menerus membantu kita membangunkan negeri kita ni. Seperti kata Pak Lah, semua ni dilakukan sebagai tanda penghargaan kerana kita telah mengundi BN pada pilihanraya yg lalu.
Saya percaya, usaha murni kerajaan ini tidak akan berhenti di sini dan akan banyak insentif dan kemajuan akan dibawa ke negeri Sabah. Saya juga yakin, pimpinan kita di peringkat negeri akan bertindak bijak mengagih-agihkan peruntukan yang akan disalurkan ke kawasan masing-masing. Kita berharap selepas ini tidak akan kedengaran lagi keluhan kawan2 kita di pedalaman yg agak ketinggalan dr segi infrastruktur.
Bekalan elektrik, air dan jalanraya adalah keperluan utama bagi setiap orang. Harapnya, bila tiba musim pilihanraya akan datang, kawan saya yg tinggal di sebuah kampung-yg jaraknya tidaklah sejauh mana dari pekan-tidak akan bertanya lagi berkenaan bekalan elektrik. Seperti katanya: kalau masa saya membina rumah ni ndada karan, nda apa la, saya faham, kg ni baru dibuka. Tapi saya nda faham, anak saya sekarang sudah tingkatan 2, masih lagi ndada karan.
Atau, harapnya tidak akan mendengar keluhan seorang saudara seperti ni lagi: Merdeka ? Bagi kami merdeka ni mcm ndada makna, sebab selepas 50 tahun merdeka, kampung kami ni masih nda bekaran. Macam betul juga, saudara yg mengeluh ni kampungnya hanya terpisah oleh sebatang sungai dgn dewan besar, tempat acara keramaian diadakan. Kadang2 pening juga memikirkan...
Salam!